רוברט וייל

רוברט וייל (נולד ב-21 בנובמבר 1948 בשוודיה) הוא איש עסקים יהודי-שוודי, מיליארדר ובעליה של חברת ההחזקות פרובנטוס קפיטל פרטנרס.

וייל הקים את חברת פרובנטוס קפיטל פרטנרס (Proventus) בשנת 1980 במטרה לרכוש שלד של חברה בורסאית. החברה עסקה מאז בקניית חברות כושלות ושיקומן. בשנת 1995 הפכה לחברה פרטית והפסיקה להיסחר בבורסה. 

בשנת 1997 רכש וייל את בית הפגודה המפורסם בתל אביב מידי הקבלן ראובן פלד בעבור 5.5 מיליון דולר ובו הוא מתגורר.
וייל עוסק בפילנתרופיה ונחשב לאחד התורמים הגדולים ללהקת בת שבע. הוא אב לשני ילדים מאשתו הראשונה וילדה מבת זוגו הנוכחית.

קישורים חיצוניים 
 סמדר הירש, המיליארדר רוברט וייל מסביר למה רתם את בית הפגודה לקרב על הגז, nrg מעריב, 29 בינואר 2011
 

אנשי עסקים יהודים
נדבנים יהודים
יהודים שוודים
שוודים שנולדו ב-1948